Nr. C 54/4 De Europæiske Fællesskabers Tidende 3. 3. 89 
II 
(Forberedende retsakter) 
KOMMISSIONEN 
Forslag til Rådets direktiv om fællesskabsforanstaltninger til beskyttelse af ferskvand, kystvand 
og havvand mod forurening forårsaget af nitrater fra diffuse kilder 
(KOM(88) 708 endelig udg.) 
(Forelagt af Kommissionen den 5. januar 1989) 
(89/C 54/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130 S, 
under henvisning til forslag fra Kommissionen, 
under henvisning til udtalelse fra Europa-Parlamentet 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger; 
I det fjerde handlingsprogram for De Europæiske 
Fællesskaber på miljøområdet (') er det anført, at 
Kommissionen har til hensigt at fremsætte et forslag til 
direktiv om kontrol og begrænsning af vandforurening 
forårsaget af spredning eller udledning af flydende 
husdyrgødning og overdrevet brug af kunstgødning; 
i Rådets resolution af 28. juni 1988 (2) opfordres 
Kommissionen til at forelægge dette forslag så hurtigt 
som muligt; 
det anføres også i handlingsprogrammet, at Kommis­
sionen bør ofre særlig opmærksomhed på forurening, 
som berører mere end en medlemsstat samtidig; 
landbruget i Fællesskabet har behov for at anvende visse 
former for kvælstofholdig kunst- og husdyrgødning; 
ved reformen af den fælles landbrugspolitik, som er 
omhandlet i Kommissionens grønbog om perspektiver 
for den fælles landbrugspolitik, blev det fastslået, at 
overdrevet brug af gødning udgør en fare for miljøet, at 
der er behov for fælles foranstaltninger til kontrol med 
de problemer, der opstår fra intensivt kvægbrug, og at 
der i landbrugspolitikken bør tages større hensyn til 
miljøpolitikken; visse zoner med afstrømning til vand, der er følsomt over 
for forurening med kvælstofforbindelser, kræver særlig 
beskyttelse; 
det vigtigste formål med alle bestemmelser vedrørende 
tilførsel til jorden af kvælstofforbindelser må være 
beskyttelse af folkesundheden og miljøet mod skadelige 
virkninger fra oplagring og spredning på jorden af kvæl­
stofforbindelser og fra visse dyrkningsmetoder; 
der bør tilskyndes til anvendelse af husdyrgødning og 
lignende materialer, som er forenelig med beskyttelsen af 
Fællesskabets ferskvand, med henblik på bevarelse af 
naturressourcer; 
ifølge det andet handlingsprogram for De Europæiske 
Fællesskaber på miljøområdet (3) skal Kommissionen 
forelægge Rådet forslag vedrørende nedbringelse af 
gener fra intensivt kvægbrug og angående grænseværdier 
for udspredning af affald på dyrkede arealer; 
det er nødvendigt at fastsætte referencemetoder for 
målinger af kvælstofforbindelser, for at måleresultaterne 
kan blive tilstrækkeligt sammenlignelige; 
den tekniske og videnskabelige udvikling kan gøre en 
hurtig tilpasning nødvendig af visse tekniske krav og for 
at lette indførelsen af de foranstaltninger, der kræves til 
dette formål, bør der fastlægges en fremgangsmåde som 
indebærer nært samarbejde mellem medlemsstaterne og 
Kommissionen; 
Kommissionen bør regelmæssigt udarbejde rapporter om 
medlesstaternes gennemførelse af dette direktiv — 
C) EFT nr. C 328 af 7. 12. 1987, s 1. 
(2) EFT nr. C 209 af 9. 8. 1988, s. 3. C) EFT nr. C 139 af 3. 6. 1977, s. 1. 
3. 3. 89 De Europæiske Fællesskabers Tidende Nr. C 54/5 
UDSTEDT FØLGENDE DIREKTIV: 
Artikel 1 
Dette direktiv finder anvendelse på tilførsel af kvælstof­
forbindelser til jorden, dyrkningsmetoder og kommunal 
spildevandsbehandling og har til formål at undgå: 
a) at koncentrationen af nitrat i ferskvand, både som 
overfladevand og grundvand, når et niveau, som kan 
være til hinder for berettiget anvendelse af dette vand 
b) eutrofiering af overfladevand, flodmundinger, kyst­
vand og havvand. 
Artikel 2 
I dette direktiv forstås ved: 
a) »grundvand*: alt vand, som befinder sig under jordens 
overflade i den mættede zone og i direkte kontakt 
med jordbunden eller undergrunden 
b) »ferskvand«: naturligt forekommende vand med lav 
saltkoncentration, som ofte er acceptabel som egnet 
til indvinding og behandling til produktion af drikke­
vand 
c) »kvælstofforbindelse«: ethvert kvælstofholdigt stof, 
bortset fra gasformigt molekylært kvælstof 
d) »husdyr«: alle dyr, der holdes med henblik på brug 
eller fortjeneste 
e) »gødning«: ethvert stof, der indeholder kvælstoffor­
bindelser, eller kvælstofforbindelser, der tilføres 
jorden for at øge planternes vækst; det kan omfatte 
husdyrgødning (herunder reststoffer fra akvakultur­
brug) og slam fra rensningsanlæg 
f) »kunstgødning«: ethvert gødningsstof fremstillet ved 
en særlig fremstillingsproces 
g) »husdyrgødning«: naturlige affaldsprodukter udson­
dret af husdyr eller en blanding af affald og naturlige 
affaldsprodukter udsondret af husdyr, uanset om 
husdyrene græsser på marker eller opdrættes i inten­
sive husdyrbrug eller i akvakulturbrug 
h) »tilførsel til jorden«: tilsætning af stoffer til jorden, 
enten ved udspredning på jordens overflade, 
nedbringning i jorden, placering under jordens over­
flade, blanding med jordens overfladelag eller udled­
ning i grøfter eller vandløb på stedet 
i) »eutrofiering«: en berigelse af vandet med nærings­
stoffer, med kvælstof som begrænsende faktor, der 
medfører accelererende vækst af alger og højere 
former for planteliv, så der opstår en uønsket forstyr­
relse af organismebalancen og kvaliteten af det 
pågældende vand j) »sårbare zoner«: zoner udpeget af en medlemsstat i 
overensstemmelse med artikel 3, stk. 1. 
Artikel 3 
1. Medlemsstaterne udpeger inden to år efter med­
delelsen af dette direktiv alle zoner, som er sårbare over 
for vandforurening fra kvælstofforbindelser. Disse 
sårbare zoner udpeges i overensstemmelse med krite­
rierne i bilag I. 
2. Når der flyder vand ind i sårbare zoner i en 
medlemsstat fra en anden medlemsstat, skal den første 
medlemsstat underrette den anden medlemsstat og 
Kommissionen om de relevante forhold inden for en 
periode på to år efter meddelelsen af dette direktiv. 
3. I sådanne tilfælde træffer oprindelsesmedlemsstaten 
forholdsregler til at udpege det relevante areal på dets 
territorium som sårbar zone som fastsat i stk. 1, og 
træffer de i direktivets artikel 4 fastsatte foranstaltninger, 
som om vandet på dets territorium var, som det måtte 
være tilfældet, i den tilstand, der er beskrevet i bilag I, 
afsnit i), ii) eller iii). 
4. Medlemsstaterne skal mindst hvert tredje år tage de 
udpegede zoner op til fornyet behandling og om 
nødvendigt ændre zonerne af hensyn til ændringer og 
faktorer, der ikke var forudset ved den tidligere udpeg­
ning, og de underretter Kommissionen om de nærmere 
enkeltheder ved enhver ændring af listen over sårbare 
zoner. 
Artikel 4 
1. Med hensyn til de sårbare zoner skal medlemssta­
terne med henblik på gennemførelse af de i artikel 1 
omhandlede målsætninger inden fire år efter meddelelsen 
af dette direktiv eller inden et år efter enhver senere 
udpegning: 
a) træffe de fornødne foranstaltninger til at sikre, at 
mængden på hver enkelt bedrift af den husdyrgød­
ning, der tilføres jorden, ikke kommer til at over­
skride den mængde, der produceres af det antal dyr, 
der er fastsat i bilag II; i sårbare zoner, hvor specielle 
omstændigheder kræver en længere tidsperiode for 
opnåelsen af disse grænser, kan Kommissionen aftale 
en senere skæringsdato, hvis den modtager en ansøg­
ning herom fra medlemslandene 
b) fastsætte regler, som omfatter: 
i) perioder, hvor tilførsel til jorden af husdyrgød­
ning er forbudt 
ii) tilførsel af husdyrgødning på skråninger 
iii) tilførsel af husdyrgødning til sumpede, oversvøm­
mede og frosne eller snedækkede jorder 
iv) den minimumsafstand, der skal være mellem 
vandløb og det areal, hvorpå gødningen tilføres 
Nr. C 54/6 De Europæiske Fællesskabers Tidende 3. 3. 89 
v) lagerkapacitet for husdyrgødning; denne kapa­
citet skal være større end den krævede oplagring 
af gødning i den længste periode, hvor tilførsel til 
jorden af husdyrgødning i den sårbare zone ikke 
er tilladt, bortset fra de tilfælde, hvor det kan 
godtgøres over for de kompetente myndigheder, 
at enhver overskydende mængde gødning fra den 
aktuelle lagerkapacitet vil kunne bortskaffes på en 
måde, der ikke er til nogen skade for miljøet 
vi) opførelse af lageranlæg, herunder foranstaltninger 
til undgåelse af udsivning af væsker i jorden og 
afløb af regnvand fra bygninger eller afstrømning 
af overfladevand til lageranlæg. 
2. I de samme zoner, inden for de samme tidsrum og 
med de samme formål som nævnt i stk. 1 skal medlems­
staterne : 
a) indføre maksimale grænser for tilførsel til jorden af 
kunstgødning baseret på: 
i) de dyrkede afgrøders mulighed for optagelse af 
kvælstof 
ii) mængden af kvælstof til stede i jordbunden, 
herunder blandt andet hidrørende fra tilførsel til 
jorden af husdyrgødning 
b) fastsætte regler, som omfatter: 
i) perioder, hvor tilførsel til jorden af kunstgødning 
er forbudt 
ii) tilførsel af kunstgødning til sumpede, oversvøm­
mede og frosne eller snedækkede jorder 
iii) den minimumsafstand, der skal være mellem 
vandløb og det areal, hvorpå kunstgødningen 
tilføres. 
3. I de samme zoner og i samme periode som nævnt i 
stk. 1 overvejer medlemsstaterne at træffe yderligere 
foranstaltninger, herunder foranstaltninger som beskrevet 
i bilag III, med henblik på at opfylde målsætningerne i 
artikel 1. 
4. Medlemsstaterne sørger for, at kommunalt spilde­
vand, fra en fastboende befolkning på 5 000 eller 
derover, som direkte eller indirekte udledes til områder, 
der er udpeget som sårbare zoner i medfør af artikel 3, 
bilag I, afsnit iii), behandles på en sådan måde, at det 
samlede kvælstofindhold i det producerede spildevand 
bliver på 10mg/l eller derunder. 
5. Medlemsstaterne sørger for, at der føres regnskab 
med de respektive samlede kvælstofmængder fra kunst­
gødning og husdyrgødning, som anvendes i de sårbare 
zoner pr. år, det samlede areal af zonerne i ha og 
antallet og arten af husdyr pr. ha i zonerne. 6. For områder uden for de sårbare zoner bør 
medlemsstaterne overveje i deres retningslinjer for god 
landbrugspraksis at indarbejde de regler, der er fastsat i 
stk. 1, litra b), og stk. 2, litra a ) og b), de besætnings­
størrelser, der er anført i bilag II, og de foranstaltninger, 
der er skitseret i bilag III. 
Artikel 5 
1. Medlemsstaterne overvåger deres vande i overens­
stemmelse med bilag IV. 
2. Der anvendes de referencemålemetoder, der er 
nævnt i bilag IV til dette direktiv. 
Artikel 6 
De tekniske kraw i bilagene til dette direktiv kan ændres 
af Kommissionen som følge af den videnskabelige og 
tekniske udvikling. Ved sådanne ændringer anvendes 
fremgangsmåden i artikel 8. 
Artikel 7 
a) der nedsættes et forskriftsudvalg, i det følgende 
benævnt »udvalget« til at udarbejde de i artikel 6 
omhandlede ændringer. Udvalget består af repræsen­
tanter for medlemsstaterne og har Kommissionens 
repræsentant som formand 
b) udvalget bistår endvidere Kommissionen i ethvert 
spørgsmål, som Kommissionen måtte forelægge for 
udvalget. I sådanne tilfælde fungerer udvalget som 
rådgivende organ, og det afholder ikke afstemning 
c) udvalget vedtager selv sin foretningsorden. 
Artikel 8 
1. Hvor fremgangsmåden i denne artikel skal følges, 
forelægger formanden sagen for udvalget, enten på eget 
initiativ eller efter anmodning fra en repræsentant for en 
medlemsstat. 
2. Kommissionens repræsentant forelægger udvalget 
et udkast til de foranstaltninger, der skal træffes. 
Udvalget afgiver en udtalelse om dette udkast inden for 
en frist, som formanden kan fastsætte under hensyntagen 
til det pågældende spørgsmåls hastende karakter. Det 
udtaler sig med det flertal, som er fastsat i Traktatens 
artikel 148, stk. 2, for vedtagelse af de afgørelser, som 
Rådet skal træffe på forslag af Kommissionen Under 
afstemningen i udvalget tildeles de stemmer, der afgives 
af repræsentanterne for medlemsstaterne, den vægt, der 
er fastlagt i nævnte artikel. Formanden deltager ikke i 
afstemningen. 
3. a) Kommissionen vedtager de påtænkte foranstalt­
ninger, når de er i overensstemmelse med 
udvalgets udtalelse. 
3. 3. 89 De Europæiske Fællesskabers Tidende Nr. C 54/7 
b) er de påtænkte foranstaltninger ikke i overens­
stemmelse med udvalgets udtalelse, eller hvis der 
ikke er afgivet nogen udtalelse, forelægger 
Kommissionen straks Rådet et forslag til de foran­
staltninger, der skal træffes. Rådet træffer afgø­
relse med kvalificeret flertal 
c) har Rådet ikke truffet nogen afgørelse efter tre 
måneder regnet fra forslagets forelæggelse for 
Rådet, vedtages de foreslåede foranstaltninger af 
Kommissionen. 
Artikel 9 
Medlemsstaterne forelægger inden tre år efter med­
delelsen af dette direktiv og derefter hvert fjerde år en 
rapport for Kommissionen med de oplysninger, der er 
omhandlet i bilag V, og enhver anden relevant oplysning, 
som Kommissionen har bedt om, mindst seks måneder 
inden den pågældende rapport skal foreligge. Artikel 10 
På grundlag af de oplysninger, som Kommissionen 
modtager i medfør af artikel 9, offentliggør den en 
rapport hvert fjerde år. Hvis den finder det hensigtsmæs­
sigt forelægger den forslag for Rådet på grundlag af 
disse rapporter. 
Artikel 11 
Medlemsstaterne sætter de nødvendige love og admini­
strative bestemmelser i kraft for at efterkomme dette 
direktiv inden for en frist på to år fra dets meddelelse. 
De underretter straks Kommissionen derom. 
Artikel 12 
Dette direktiv er rettet til medlemsstaterne. 
BILAG I 
Sårbare zoner er jordområder med direkte eller indirekte afstrømning til et eller flere af følgende vande:' 
i) fersk overfladevand, som er bestemt til indvinding af drikkevand, og som vil kunne indeholde mere end 
50 mg nitrat pr. liter, hvis der ikke træffes beskyttende foranstaltninger. 
ii) grundvand, som er bestemt til indvinding af drikkevand, og som indeholder mere end 50 mg nitrat pr. 
liter, eller vil kunne indeholde mere end 50 mg nitrat pr. liter, hvis der ikke træffes beskyttende foran­
staltninger. 
\ 
iii) naturlige ferskvandssøer, andet naturligt ferskvand, flodmundinger, kystvande og have, som 
konstateres at være eutrofe, eller som på kort sigt kan blive eutrofe, hvis der ikke træffes beskyttende 
foranstaltninger. 
BILAG II 
Maksimalt antal gødningsproducerende dyr pr. ha jord til rådighed til udspredning af gødning 
Dyr 
Malkekøer 
Ungkvæg eller kødkvæg 
Slagtesvin 
Søer med smågrise 
Kalkuner og ænder 
Æglæggende høner 
Kyllinger 0-16 uger Maksimalt antal dyr pr. ha (') 
2 
4 
16 
5 
100 
133 
285 
(') Tallene må ikke lægges sammen. 
Nr. C 54/8 De Europæiske Fællesskabers Tidende 3. 3. 89 
BILAG III 
Foranstaltninger, der skal overvejes ved udarbejdelsen af de i artikel 4, stk. 3, omhandlede handlings­
programmer 
1. Begrænsninger eller forbud mod nedpløjning af grønsager. 
2. Forhindring af nedsivning af vand under afgrødernes rodsystemer i vandingssystemer. 
3. Anvendelse af vekseldriftsystemer og efterafgrøder. 
4. Dækning af jordbunden med en afgrøde eller andet plantedække så længe som muligt. 
5. Braklægning eller beplantning af landbrugsjord med skov. 
6. Øget variering af landbruget. 
7. Videreuddannelse og undervisning af landmænd og producenter. 
8. Videnskabelig forskning og landbrugsforskning i kvælstofs adfærd i jordbunden og i afgrøder. 
BILAG IV 
Overvågningshyppighed 
1. Med henblik på udpegning af sårbare zoner og ændringer i denne udpegning skal medlemsstaterne: 
a) inden to år efter meddelelsen af direktivet overvåge nitratkoncentrationen i ferskvand i løbet af en 
periode på et år: 
i) på overfladevandsprøvesteder, som er repræsentative for medlemsstaternes indvindingsområder, 
mindst en gang om måneden og oftere ved springflod 
ii) på prøvesteder, som er repræsentative for medlemsstaternes grundvandsførende lag, mindst en 
gang om måneden 
b) gentage det i punkt 1, litra a), skitserede overvågningsprogram med mindst fire års mellemrum, 
bortset fra prøvesteder, hvor nitratkoncentrationerne i alle tidligere prøver har været på under 
25 mg/l, og der ikke er opstået nye faktorer, som sandsynligvis har øget nitratindholdet, idet det i 
sådanne tilfælde kun er nødvendigt at gentage overvågningsprogrammet hvert sjette år 
c) på ny undersøge eutrofieringsgraden af deres overfladevand, flodmundinger og kystvande hvert 
tredje år. 
2. For udpegede sårbare zoner skal medlemsstaterne udarbejde egnede overvågningsprogrammer, så de 
kan vurdere effektiviteten af de foranstaltninger, der er omhandlet i artikel 4. 
3. Referencemålemetoder 
a) Kunstgødning 
Målemetoden for kvælstofforbindelser gennemføres i overensstemmelse med Rådets direktiv 
77/535/EØF af 22. juni 1977 om tilnærmelse af medlemsstaternes lovgivning om stikprøve- og 
analysemetoder for gødning ('). 
b) Ferskvand 
Nitratkoncentrationen i ferskvand skal måles i overensstemmelse med artikel 4, stk. 3, i Rådets 
beslutning 77/795/EØF (2). 
(*) EFT nr. L 213 af 22. 8. 1977, s. 1. 
(2) EFT nr. L 334 af 24. 12. 1977, s. 29. 
3. 3. 89 De Europæiske Fællesskabers Tidende Nr. C 54/9 
BILAG V 
Rapporten til Kommissionen skal indeholde: 
a) et kort som viser hvor de udpegede sårbare zoner ligger, idet der skelnes mellem eksisterende og nye 
zoner, og med anførsel af, hvilket afsnit i bilag I der i hvert enkelt tilfælde er anledning til udpegningen 
b) et kort, der viser beliggenheden af alle prøvesteder 
c) resultaterne af den overvågning, der er gennemført i henhold til artikel 5 og i overensstemmelse med 
bilag IV 
d) de regler, der er omhandlet i artikel 4, stk. 1, litra b) 
e) den største mængde, der må anvendes, som beskrevet i artikel 4, stk. 2, litra a), og de regler, der er 
omhandlet i artikel 4, stk. 2, litra b) 
f) de regnskaber, der føres i overensstemmelse med artikel 4, stk. 5.